(vovworld)- ວັນທີ 22/6, ສະຖານທູດ ຫວຽດນາມ ປະຈຳ ຈີເລ ໄດ້ເຂົ້າຮ່ວມງານຕະຫລາດນັດຂໍ້ມູນຂ່າວການທ່ອງທ່ຽວ ອາຊຽນ ຢູ່ ນະຄອນຫລວງ Santiago ໂດຍມີການເຂົ້າຮ່ວມຂອງບໍລິສັດ ແລະ ວິສາຫະກິດນັບຮ້ອຍແຫ່ງ ທີ່ເຄື່ອນໄຫວໃນຂົງເຂດທ່ອງທ່ຽວຂອງ ຈີເລ ກໍຄືປະເທດຕ່າງໆ. ທີ່ການພົບປະສົນທະນາໃນຂອບເຂດງານຕະຫລາດນັດ, ທ່ານ ໂງດືກທັງ, ເອກອັກຄະລັດຖະທູດ ຫວຽດນາມ ປະຈຳຈີເລ ໄດ້ແນະນຳກ່ຽວກັບປະເທດຊາດ, ຊາວຫວຽດນາມ ແລະ ທັດສະນີຍະພາບທີ່ລືຊື່ຂອງຫວຽດນາມຫລາຍແຫ່ງ ແລະ ບັນດາມໍລະດົກຊື່ງໄດ້ຮັບການຮັບຮອງຈາກ UNESCO. ໃນໂອກາດນີ້, ແຂກຖືກເຊີນ ແລະ ຕາງຫນ້າບໍລິຫານລາຍການທ່ອງທ່ຽວກວ່າ 40 ຄົນ ໄດ້ມີໂອກາດສຳພັດກັບຂໍ້ມູນຂ່າວເປັນຫລາຍຮູບຫລາຍແບບຂອງຫວຽດນາມ ຜ່ານຮູບເງົາສັ້ນທີ່ມີຫົວຂໍ້ວ່າ: “Welcome to Viet Nam” ພ້ອມກັບປື້ມ, ຫນັງສືພິມ, ໃບໂຄສະນາ ແລະ ປ້າຍໂຄສະນາຕ່າງໆ.
ງານຕະຫລາດນັດຂໍ້ມູນຂ່າວກ່ຽວກັບການທ່ອງທ່ຽວ ອາຊຽນ ນອນໃນບັນດາເຫດການວັດທະນະທຳ, ກິລາ ແລະ ທ່ອງທ່ຽວ ໂດຍຄະນະກຳມະການ ອາຊຽນ ຢູ່ Santiago ສົມທົບກັບສະຖານທູດບັນດາປະເທດ ອາຊຽນ ຈັດຕັ້ງ ເພື່ອປະກອບສ່ວນເພີ່ມທະວີຄວາມເຂົ້າໃຈລະຫວ່າງ ຈີເລ ກັບບັນດາປະເທດສະມາຊິກ ອາຊຽນ, ໃນນັ້ນ ມີຫວຽດນາມ.